Gwylan y Gweunydd

Gwylan ganolig ei maint o Ewrasia a Gogledd America yw Gwylan y Gweunydd (Larus canus). Mae'n nythu ger y môr a mewn cynefinoedd mewndirol megis gweunydd, corsydd, afonydd a llynnoedd.Snow, D. W. & C. M. Perrins (1998) The Birds of the Western Palearctic: Concise Edition, Vol. 1, Oxford University Press, Rhydychen. Mae'r mwyafrif o adar yn mudo i'r de yn ystod y gaeaf. Mae'n bwydo ar infertebratau a physgod gan fwyaf.

Mae'n 40–42 cm o hyd a 110–130 cm ar draws yr adenydd. Mae'r oedolyn yn wyn gyda chefn ac adenydd llwyd. Mae blaenau'r adenydd yn ddu gyda smotiau gwyn. Mae lliw'r coesau a'r big yn felyn neu'n wyrdd. Ceir llinellau llwyd ar y pen yn ystod y gaeaf.

Isrywogaethau
Mae gan Wylan y Gweunydd bedair isrywogaeth.Parkin, David T. & Alan J. Knox (2010) The Status of Birds in Britain & Ireland, Christopher Helm, Llundain. Ystyrir L. c. kamtschatschensis a L. c. brachyrhynchus yn rhywogaethau gwahanol gan rai tacsonomyddion.
 Larus canus canus: gogledd Ewrop o Wlad yr Iâ i ogledd-orllewin Rwsia
 Larus canus heinei: Rwsia o ardal Moscfa i Afon Lena
 Larus canus kamtschatschensis:  dwyrain Siberia
 Larus canus brachyrhynchus (Gwylan Fewian): gogledd-orllewin Gogledd America

Cyfeiriadau

Dolenni allanol

  BTO BirdFacts:  Common Gull (Larus canus)
  Internet Bird Collection: Mew Gull (Larus canus) 

Categori:Gwylanod